Diari Oficial de la Generalitat Valenciana


Sumari del DOGV 9625, del 26-06-2023 (2023/7104)

Extracte de la Resolució del 6 de juny de 2023, del vicerector d'Innovació, Transferència i Divulgació Científica de la Universitat Jaume I de Castelló per la qual es convoca la dècima edició del concurs 5U CV Startup.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9625

Data del DOGV
:   26-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7104


Data del document
:   06-06-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * distinció honorífica

Extracte de la Resolució del 6 de juny de 2023, del vicerector d'Innovació, Transferència i Divulgació Científica de la Universitat Jaume I de Castelló per la qual es convoca la dècima edició del concurs 5U CV Startup. [2023/7104]  
BDNS (identif.): 704147.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704147)  
  
Primer. Beneficiaris  
- Categoria Startup: podrà participar en aquesta categoria qualsevol microempresa i/o pime que tinga la seua seu social a la Comunitat Valenciana, amb activitat comercial i una antiguitat màxima de tres anys respecte a la data límit de presentació de la documentació a aquest concurs, en la qual almenys un dels socis o sòcies fundadors siga estudiantat o titulat o titulada de l'UJI. Es podran presentar empreses amb forma societària mercantil, així com empresaris i empresàries individuals.  
  
- Categoria Júnior: es podrà participar de manera individual o col·lectiva. Podrà participar qualsevol emprenedor o emprenedora amb un projecte empresarial que encara no estiga constituït com a empresa (ni en forma societària mercantil ni empresari o empresària individual), sempre que almenys una de les persones integrants de l'equip que el presenta siga estudiantat o titulat o titulada de l'UJI.  
  
Segon. Finalitat  
Premiar les millors iniciatives emprenedores i trajectòries empresarials de triple impacte de la Comunitat Valenciana atenent el seu caràcter innovador, triple impacte en el seu entorn, viabilitat i creixement.  
  
  
Tercer. Bases reguladores  
Accessibles en:. http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 20.500,00 €.  
  
Cinqué. Termini de presentació de sol·licituds  
Deu dies hàbils comptadors des de l'endemà a la publicació de l'extracte de la convocatòria en el Diari Oficial de la Generalitat Valenciana.  
  
Castelló de la Plana, 6 de juny de 2023. El vicerector d'Innovació, Transferència i Divulgació Científica (p. d. R 24.05.2022; DOGV 9349; 27.05.2022): David Cabedo Semper.